મિત્ર! તમારા હૃદયમાં અહર્નિશ બજતી કનૈયાની બંસરીમાંથી વહેતા ‘‘સંભવામિ, સંભવામિ’’ સૂરને સાંભળવા કાન સરવા કરો. થોડા વખતમાં તમારું જીગર પ્રચંડ આત્‍મવિશ્વાસથી ભરાઇ જશે. તમારી આંખોમાંથી વહેતો દિવ્‍ય ઉર્જાનો પ્રવાહ તમારા પર્યાવરણમાં નવોન્‍મેષ ભરી દેશે. સાથીઓ અદમ્ય આકર્ષણ અનુભવશે અને તમારો પડયો બોલ ઝીલવા તૈયાર થઇ જશે. એ ન ભૂલશો કે, જ્યાં સત્‍ય છે, ત્‍યાં કૃષ્‍ણ છે. જ્યાં કૃષ્‍ણ છે, ત્‍યાં વિજય છે !